
РЕПУБЛИКА СРПСКА                                                                                                
ГРАД БАЊА ЛУКА
ЦЕНТАР ЗА РАЗВОЈ ПОЉОПРИВРЕДЕ И СЕЛА
Војводе Момчила 10, 12 и 16, Бања Лука




ВОДИЧ 
И
ИНДЕКС РЕГИСТАР
за приступ информацијама
у Центру за развој пољопривреде и села Бања Лука




Бања Лука, фебруар 2021. године
У складу са одредбама члана 20. Закона о слободи приступа информацијама („Службени гласник Републике Српске“, број 20/01) и овлаштења директора проистеклих из члана 33. Статута Центра за развој пољопривреде и села Бања Лука број: 165/21 од 17.02.2021. године (Закључак Градоначелника број: 12-Г-649/21, „Службени гласник Града Бања Лука“, број 17/21), директор Центра доноси:

ВОДИЧ И ИНДЕКС РЕГИСТАР ЗА ПРИСТУП ИНФОРМАЦИЈАМА
У
ЦЕНТРУ ЗА РАЗВОЈ ПОЉОПРИВРЕДЕ И СЕЛА БАЊА ЛУКА

I ОПШТЕ ОДРЕДБЕ
(1) Овим Водичем уређује се поступак остваривања права на приступ информацијама под контролом Центра за развој пољопривреде и села Бања Лука (у даљем тексту: Центар), а у складу са одредбама Закона о слободи приступа информацијама („Службени гласник Републике Српске“, број 20/01).
(2) Сходно члану 19. истог Закона, захтјеве за приступ информацијама обрађује радник распоређен на радно мјесто „самостални стручни сарадник за информисање“.
(3) Свако физичко и правно лице има право поднијети захтјев за приступ информацијама којима у оквиру својих надлежности располаже Центар за развој пољопривреде и села Бања Лука.
(4) Под информацијом у смислу Закона о слободи приступа информацијама подразумијева се сваки материјал којим се преносе чињенице, мишљења, подаци или било који други садржај, укључујући сваку копију или њен дио, без обзира на облик или карактеристике, те када је она сачињена и како је класификована.
(5) Овај Водич је бесплатан и може се преузети у просторијама Центра, као и на интернет страници Центра: www.crusbl.org
(6) Саставни дио овог водича је Индекс регистар информација које су под контролом Центра.

II ПОСТУПАК ПРИСТУПА ИНФОРМАЦИЈАМА
(1) Информације из надлежности Центра могу се добити на неформалан начин, односно усменим путем у просторијама Центра, као и на формалан начин, у писаном облику.
(2) Формални захтјев се подноси у писаном облику, и то:
- путем поште, на адресу Војводе Момчила 10, 12 и 16, 78000 Бања Лука,
- путем факса број 051/433-634, 
- електронском поштом на адресу: info@crusbl.org
-  непосредном предајом у канцеларији за пријем поште Центра.
(3) Захтјев се може доставити у слободној форми или у форми обрасца који се налази у прилогу овог Водича.
(4) Захтјев мора бити јасан и садржавати довољно података у вези са природом и садржајем тражене информације. У захтјеву се обавезно наводи име и презиме подносиоца захтјева, адреса и број телефона/факса или адреса електронске поште.
(5) Ако захтјев подноси физичко лице дужно је путем личних докумената доказати свој идентитет.
(6) Ако захтјев подноси законски заступник, дужан је да докаже свој идентитет и да достави доказ да је законски заступник или да има пуномоћ дату од стране овлаштеног лица.
(7) По пријему захтјева Центар је дужан размотрити чињенице и околности од значаја за обраду поднесеног захтјева. 
(8) Центар је дужан одговорити, односно обавјестити подносиоца захтјева да ли је одобрен приступ приступ информацији, дјелимично или у цјелини, у року од 15 дана од дана пријема захтјева, с тим да тај рок може бити продужен за 7 дана у случајевима предвиђеним Законом о слободи приступа информацијама.
(9) Приступ информацијама осигураће се подносиоцу захтјева на једном од званичних језика у Босни и Херцеговини, као и на оригиналном језику који је различит од званичних језика, ако је то могуће.

III ИЗУЗЕЦИ КОД ПРИСТУПА И ДОСТУПНОСТИ ИНФОРМАЦИЈАМА
(1) Изузетак од права на приступ информацијама којима располаже Центар може да се односи на цијелу информацију или њен дио. 
(2) Центар за развој пољопривреде и села може одбити захтјев за приступ информацијама дјелимично или у цјелости за сљедеће категорије информација:
а) када би откривање информација и података могло изазвати штету по интересе одбране, јавне сигурности и безбједности грађана и њихове имовине, отежало откривање кривичних дјела и њихових починилаца, довело до онемогућавања или нарушавања процеса доношења одлука, од стране надлежних органа,
б) када захтјев за приступ информацијама укључује повјерљиве комерцијалне интересе треће стране,
в) када захтјев за приступ информацијама укључује личне интересе који се односе на приватност треће стране,
г) када се, након проведеног поступка, утврди да објављивање информације није од јавног интереса. 
У случају да Центар нема информацију тражену захтјевом, као и у случају да нема приступ траженој информацији, Центар ће о томе дописом обавјестити подносиоца захтјева да захтјев не може бити обрађен из поменутог разлога, и то најкасније у року од 8 дана по пријему захтјева.
(3) Центар предузима све потребне мјере из своје надлежности да помогне подносиоцу захтјева за информацију, с циљем остваривања права на основу Закона о слободи приступа информацијама. 

IV ТРОШКОВИ УМНОЖАВАЊА
Трошкови умножавања информација су утврђени Упутством Министарства правде РС о трошковима умножавања материјала („Службени гласник Републике Српске“, број: 64/01), а којим је утврђено да се за стандардну величину копија првих десет страна не наплаћује, док се за умножавање материјала преко 10 страница наплаћује 0,20 КМ по страници. Умножавање материјала врши се у Центру, односно у надлежном органу који има контролу над траженом информацијом. 

V ЗАВРШНЕ ОДРЕДБЕ
(1) Водич се може добити у канцеларији за пријем поште Центра, као бесплатан примјерак.
(2) Водич ступа на снагу даном доношења, а објављује се на интернет страници Центра.


Број: 203/21                                                                                                                 Директор
Датум: 25.02.2021.                                                                                    Драшко Илић, дипл. екон.












ИНДЕКС РЕГИСТАР
Овај индекс регистар садржи врсте информација које су под контролом Центра за развој пољопривреде и села Бања Лука, односно којима они располажу и облик у којем су информације на располагању и податке гдје се може приступити тим информацијама.

I ВРСТЕ ИНФОРМАЦИЈА
Информације под контролом Центра су:
1. Информације о унутрашњој организацији Центра, интерни акти Центра, годишњи програми и планови рада, годишњи извјештаји о раду,
2. Програми подршке пољопривредним произвођачима – годишњи правилници о условима и начину остваривања подстицајних средстава за развој пољопривредне производње, 
3. Информације о резултатима јавних позива (ранг листе, одлуке именованих комисија за додјелу подстицајних средстава и сл.), уз поштовање Закона о заштити личних података БиХ („Службени гласник БиХ“, број 49/06, 76/11, 89/11),
4. Финансијске информације и јавне набавке (планови јавних набавки, одлуке о додјели уговора, подаци о трошењу буџетских средстава Центра),
5. Информације садржане у бази података пољопривредних произвођача Центра,
6. Информације о сарадњи Центра са другим органима и организацијама,
7. Остале информације из надлежности Центра.

II ОБЛИК ИНФОРМАЦИЈЕ
Облик информације зависно од захтјева, може се дати као копија постојећег оригиналног документа, или у виду електронског записа, или посебно сачињене информације у вези са захтјевом, са позивом или извор података.

III МЈЕСТО ПРИСТУПА ИНФОРМАЦИЈАМА
Подносилац захтјева може добити информације о поднесеном захтјеву у просторијама Центра за развој пољопривреде и села (Војводе Момчила 10, 12 и 16, 78000 Бања Лука).
Уколико Центар није власник или не располаже информацијама, по достављеном захтјеву, упутиће подносиоца захтјева на субјект у којем се налази извор информације која се тражи, односно упутиће подносиоца захтјева на власника података.

ОБРАЗАЦ ЗА ПОДНОШЕЊЕ ЗАХТЈЕВА ЗА ПРИСТУП ИНФОРМАЦИЈАМА

____________________________________________________________
Подносилац захтјева (име и презиме, назив)

____________________________________________________________
Адреса

ЦЕНТАР ЗА РАЗВОЈ ПОЉОПРИВРЕДЕ И СЕЛА
Војводе Момчила 10, 12 и 16
78000 Бања Лука

Предмет: Захтјев за приступ информацијама

На основу Закона о слободи приступа информацијама („Службени гласник Републике Српске“, број 20/01), тражим да ми се омогући приступ информацији:
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
        (Навести тачно коју информацију тражите и описати је што је могуће прецизније).


_______________________                                                                  ________________________
   (Датум подношења захтјева)                                                                                      (Потпис подносиоца захтјева)

